open-index/open-wikipedia-markdown huggingface dataset:
Mirror Ball (Neil Young)

**Mirror Ball** je album kanadského hudobníka Neila Younga, ktorý nahral spoločne so skupinou Pearl Jam.

* Label: Reprise records
* Rok: 1995
* Čas: 55.19

## Skladby
# Song X
# Act of love
# I´m the ocean
# Big green country
# Truth be known
# Downtown
# What happened yesterday
# Peace and love
# Throw your hatred down
# Scenery
# Fallen Angel

Kategória:Albumy Neila Younga
Kategória:Pearl Jam
Kategória:Hudobné albumy z 1995
Belianske kopce

**Belianske kopce** sú geomorfologickou časťou Hronskej pahorkatiny, podcelku Podunajskej pahorkatiny. Nachádzajú sa severozápadne od Štúrova.

## Polohopis
Výraznejšie vyzdvihnuté územie sa nachádza na juhu východnej polovice Podunajskej pahorkatiny a v južnej časti podcelku Hronská pahorkatina. Dvíha sa medzi Štúrovom a Gbelcami a ležia tu obce Šarkan, Ľubá, Gbelce a Belá. Severný okraj vymedzuje Paríž, ktorý odvádza do Hrona vodu zo severných svahov a je v tejto lokalite jediným významnejším vodným tokom.

Východne susedí podcelok Hronská niva, severne, západne i južne nadväzujú časti podcelku Hronská pahorkatina, konkrétne Hronská tabuľa, Strekovské terasy a Búčske terasy. Najvyšším bodom územia je Veľký vrch (), na ktorom je vysielač. Maximálna dĺžka územia je , maximálna šírka .

## Flóra
Južné svahy Belianskych kopcov sú porastené vinicami, ktoré sú súčasťou Južnoslovenskej vinohradníckej oblasti. Menšie územia listnatých lesov sú nerovnomerne roztrúsené na celej ploche, vo východnej časti tvoria dubové lesy súvislý celok.

Juhovýchodné svahy sú súčasťou PR Vŕšok. Rezervácia bola vyhlásená v roku 1965 na výmere . Je to veľmi významná botanická lokalita s množstvom vzácnych druhov rastlín. Zo zoologického hľadiska je významnou lokalitou xerotermofilných druhov živočíchov.

## Doprava
Oblasťou prechádza jediná cesta, obsluhujúca obce Ľubá a Belá, ktorá sa pripája na cestu II/509 zo Štúrova do Gbeliec. Túto cestu kopíruje aj významná železničná trať Bratislava – Štúrovo. Východne od Belianskych kopcov vedie zo Štúrova na sever aj železničná trať do Levíc a cesta I/76 do Tlmáč.

## Referencie

## Pozri aj
* Podunajská pahorkatina
* Hronská pahorkatina
* Geomorfologické členenie Slovenska

## Externé odkazy
* Poloha na turistickej mape

Kategória:Podunajská pahorkatina
Kategória:Geomorfologické časti na Slovensku
Riot Act (album)

***Riot Act*** je siedmy album skupiny Pearl Jam. Žánrovo je najviac ovplyvnený folkom a experimentálnou hudbou. Album vydalo 12. novembra 2002 hudobné vydavateľstvo Epic Records. Nahrávanie tohto albumu produkoval Adam Kasper. V roku 2007 dostal tento album za predaj hudobných nosičov v USA zlatý certifikát. 

*Riot Act* bol prvým albumom, na ktorom organové party nahrával Kenneth "Boom" Gaspar, ktorý najvýraznejšie ovplyvnil výslednú nahrávku piesne "Love Boat Captain". Väčšina skladieb bola nahrávaná naživo.

## Zoznam skladieb
Všetky informácie pochádzajú z AllMusic.
# „Can't Keep“ (Eddie Vedder) – 3:39
# „Save You“ (Jeff Ament, Matt Cameron, Stone Gossard, Mike McCready, Vedder) – 3:50
# „Love Boat Captain“ (Boom Gaspar, Vedder) – 4:36
# „Cropduster“ (Cameron, Vedder) – 3:51
# „Ghost“ (Ament, Vedder) – 3:15
# „I Am Mine“ (Vedder) – 3:35
# „Thumbing My Way“ (Vedder) – 4:10
# „You Are“ (Cameron, Vedder) – 4:30
# „Get Right“ (Cameron) – 2:38
# „Green Disease“ (Vedder) – 2:41
# „Help Help“ (Ament) – 3:35
# „Bu$hleaguer“ (Gossard, Vedder) – 3:57
# „1/2 Full“ (Ament, Vedder) – 4:10
# „Arc“ (Vedder) – 1:05
# „All or None“ (Gossard, Vedder) – 4:37

## Výroba albumu
Všetky informácie pochádzajú z AllMusic.

* Jeff Ament – basová gitara
* Stone Gossard – gitara
* Mike McCready – gitara
* Eddie Vedder – gitara, spev
* Matt Cameron – bicie, perkusie, rytmická gitara
* Boom Gaspar – Hammond B3, Fender Rhodes, klávesy, organ
* Adam Kasper – klavír
* George Webb – gitarový technik
* Greg Keplinger – technik bicích nástrojov
* Adam Kasper, Pearl Jam – produkcia
* Adam Kasper – nahrávanie
* Brendan O'Brien – mixáž
* Sam Hofstedt – technik
* John Burton – technik
* Al Nostreet – koncept albumu
* Jeff Ament – fotografie
* Danny Clinch – fotografie
* Kenny Gilliam – kované oceľové figuríny
* Brad Klausen – ilustrácie a dizajn
* eV – pisár

### Venovanie
Pearl Jam venoval tento album trom hráčom na basové hudobné nástroje, ktorí zomreli v roku 2002:
* John Entwistle, The Who
* Dee Dee Ramone, Ramones
* Ray Brown, legendárny džezový hudobník

## Referencie


Kategória:Hudobné albumy z 2002
Kategória:Albumy Pearl Jamu
Pearl Jam (album)

***Pearl Jam*** je album americkej grungeovej hudobnej skupiny Pearl Jam z roku 2006.

## Skladby
# „Life Wasted“ (Stone Gossard, Eddie Vedder)&nbsp;– 3:54
# „World Wide Suicide“ (Vedder)&nbsp;– 3:29
# „Comatose“ (Mike McCready, Gossard, Vedder)&nbsp;– 2:19
# „Severed Hand“ (Vedder)&nbsp;– 4:30
# „Marker in the Sand“ (McCready, Vedder)&nbsp;– 4:23
# „Parachutes“ (Gossard, Vedder)&nbsp;– 3:36
# „Unemployable“ (Matt Cameron, McCready, Vedder)&nbsp;– 3:04
# „Big Wave“ (Jeff Ament, Vedder)&nbsp;– 2:58
# „Gone“ (Vedder)&nbsp;– 4:09
# „Wasted Reprise“ (Gossard, Vedder)&nbsp;– 0:53
# „Army Reserve“ (Ament, Vedder, Damien Echols)&nbsp;– 3:45
# „Come Back“ (McCready, Vedder)&nbsp;– 5:29
# „Inside Job“ (McCready, Vedder)&nbsp;– 7:08

## Pozície v rebríčkoch

## Referencie

Kategória:Albumy Pearl Jamu
Ten (Pearl Jam)

***Ten*** je debutovým štúdiovým albumom rockovej skupiny Pearl Jam. Album vydalo 27. augusta, 1991 hudobné vydavateľstvo Epic Records. V priebehu roku album v rebríčkoch Billboardu dosiahol druhú priečku a do roku 2007 sa stal v USA dvanásťkrát platinovým. Album *Ten* je teda zároveň aj najúspešnejším albumom skupiny Pearl Jam.

## Zoznam skladieb
# „Once“ (Eddie Vedder, Stone Gossard) – 3:51
# „Even Flow“ (Vedder, Gossard) – 4:53
# „Alive“ (Vedder, Gossard) – 5:40
# „Why Go“ (Vedder, Jeff Ament) – 3:19
# „Black“ (Vedder, Gossard) – 5:43
# „Jeremy“ (Vedder, Ament) – 5:18
# „Oceans“ (Vedder, Gossard, Ament) – 2:41
# „Porch“ (Vedder) – 3:30
# „Garden“ (Vedder, Gossard, Ament) – 4:58
# „Deep“ (Vedder, Gossard, Ament) – 4:18
# „Release“ (Vedder, Gossard, Ament, Mike McCready, Dave Krusen) – 9:04
#* obsahuje skrytú skladbu „Master/Slave“

### Bonusy pre UK a Nemecko
# „Alive (live)“ (Vedder, Gossard) – 4:54
# „Wash“ (Gossard, Ament, McCready, Krusen, Vedder) – 3:33
# „Dirty Frank“ (Vedder, Gossard, Ament, McCready, Dave Abbruzzese) – 5:38

### Bonusy pre Japonsko
# „I've Got a Feeling“ (John Lennon, Paul McCartney) – 3:42
# „Master/Slave“ (Vedder, Ament) – 3:50

## Výroba
* Dave Krusen – bicie
* Jeff Ament – basová gitara
* Eddie Vedder – spev
* Mike McCready – sólová gitara
* Stone Gossard – gitara
* Rick Parashar – piano, organ, perkusie
* Walter Gray – cello
* Tim Palmer – fire extinguisher, pepper shaker
* Pearl Jam, Rick Parashar – výroba nahrávok
* Tim Palmer – mixáž
* Dave Hillis, Don Gilmore, Adrian Moore – zvukoví technici
* Bob Ludwig – mastering
* Jeff Ament – umelecký šéf/ koncept
* Risa Zaitschek, Lisa Sparagano – dizajn
* Lance Mercer – fotografie
* Steve Pitstick, Eddie Vedder – ďalšie grafické návrhy

## Externé odkazy

Kategória:Albumy Pearl Jamu
Kategória:Debutové albumy
Kategória:Hudobné albumy z 1991
Riot Act

::*Článok o rovnomennom albume je pod [[Riot Act (album)]]*
**Riot Act** (doslova: *Zákon o zhŕkavaní (za účelom vzbury)*) je skrátený názov zákona prijatého britským parlamentom v roku 1714. Podľa tohto zákona možno zhromaždenia vo vonkajších priestoroch do hodiny vyhlásiť za nezákonné a každý, kto potom toto zhromaždenie neopustí, môže byť potrestaný smrťou.

Tento zákon platí v pozmenenej podobe aj v bývalých britských kolóniách. Naposledy ho použili pri nepokojoch v Belize 21. januára 2005.

## Referencie


## Externé odkazy
* ''The Riot Act'' Project Gutenberg

Kategória:Dejiny Spojeného kráľovstva
Single Video Theory

**Single Video Theory** je obrazový záznam z nahravánia albumu Yield skupiny Pearl Jam.

*Label: Sony/Epic
*Dĺžka: asi 60:06
*Rok: 1998
*Formát: VHS, DVD
*Réžia: Mark Pellington
  
## Skladby
# „All Those Yesterdays“
# „Faithfull“
# „Brain of J“
# „Given To Fly“
# „No Way“
# „MFC“
# „Wish List“
# „In Hiding“
# „Low Light“
# „Do The Evolution“
# „Red point“

Kategória:Pearl Jam
Touring Band 2000

**Touring Band 2000** je obrazový záznam zo živých vystúpení americkej skupiny Pearl Jam počas ich turné po Spojených štátoch v roku 2000.

Kategória:Pearl Jam
Mirrorball

**Mirror ball** alebo **Mirrorball** môže byť:
* Mirror Ball (Neil Young) (Pearl Jamu), 1995 
* Mirrorball (Sarah McLachlan), 1999 
* pilotná časť k britskému (neskôr nerealizovanému) sitcomu z roku 2000, pozri Mirrorball (TV) 
* Mirrorball (Def Leppard), 2011
Ultrasauros

**Ultrasauros** je neplatný rod obrovského bylinožravého dinosaura zo skupiny Sauropoda. Myslelo sa, že išlo o jedného z najväčších dinosaurov všetkých čias - niektoré odhady hovorili o dĺžke 33 m a hmotnosti okolo 120 ton. 

Pôvodne bol tento dinosaurus opísaný ako Ultrasaurus macinthoshi, rodové meno Ultrasaurus však už patrilo istému ázijskému sauropodovi. Po zmene rodového mena z Ultrasaur**u**s na Ultrasaur**o**s sa však zistilo, že pozostatky údajne patriace tomuto rodu v skutočnosti patrili dvom odlišným dinosaurom - veľkému jedincovi rodu Brachiosaurus a rodu Supersaurus.  

Kategória:Sauropoda
Kategória:Neplatné rody dinosaurov
Vs

**VS** alebo **Vs** alebo **vs.** alebo **V.S.**môže znamenať:
* Valais, kantón vo Švajčiarsku
* vs. – angl./lat. versus, pozri verzus
* Venstresocialisterne, dánska politická strana
* Very Special, jedna z klasifikácií koňaku
* Microsoft Visual Studio
* Victoria School
* V.s – voltsekunda
* v letectve:
** VS – pádová rýchlosť (ICAO, JAR, FAR)
** VS – zvislá rýchlosť
** Virgin Atlantic Airways, kód IATA pre letecké spoločnosti
* v hudbe a zábave:
** V.S. – Volti Subito (tal. rýchlo obráťte), uvádzané na spodku strany s notami, výzva na rýchle obrátenie strany
** debutový singel od misono, pozri VS (misono)
** album od Mission of Burma, pozri VS. (Mission of Burma album)
** album Pearl Jamu, pozri Vs (album Pearl Jamu)
** hudobná skupina, pozri VS (hudobná skupina)
** zberateľská kartová hra od Upper Deck Entertainment, pozri VS System
** „Vanu Sovereignty“ v hre PlanetSide
Torosaurus

**Torosaurus** bol veľký a vyspelý rohatý dinosaurus, ktorý sa pred 68 až 65 miliónmi rokov vyskytoval na území dnešného západu USA. Známy je z početných neúplných pozostatkov jediného druhu - **Torosaurus latus**.

## Dejiny
náhľad|vľavo|Lebka Torosaura 
Prvé fosílie tohto dinosaura našiel John Bell Hatcher už v roku 1891 (dva roky po pomenovaní rodu Triceratops) na juhovýchode amerického štátu Wyoming. Paleontológ Othniel Charles Marsh pre ne vytvoril názov Torosaurus a od tej doby bolo nájdených veľa ďalších exemplárov z územia Wyomingu, Montany, Južnej a Severnej Dakoty, Utahu a kanadskej provincie Saskatchewan. Fragmentárne pozostatky, ktoré by mohli patriť tomuto rodu boli nájdené aj v regióne Big Bend  v štáte Texas a kotline San Juan v Novom Mexiku. Aj napriek tomu sú fosílie Torosaura menej časté ako Triceratopsa.

Torosaurus v preklade znamená „dierovaný jašter“ (z gréckeho výrazu *toreo*, slovensky: „diera“), často však býva nesprávne prekladané ako „býči jašter“ (z latinského výrazu *taurus*, slovensky: býk).

## Klasifikácia
náhľad|Rekonštrukcia 
Rod Torosaurus je zaradený do podčeľade Chasmosaurinae (Ceratopsinae) v rámci čeľade Ceratopsidae a podľa nedávnych štúdii je jeho najbližším príbuzným rod Triceratops. V roku 2009 dokonca niektorí americkí paleontológovia (John Scannell a Jack Horner) vystúpili s domnienkou, že Torosaurus je možno len odrasteným dospelým samcom Triceratopsa s plne vyvinutým krčným golierom. Túto domnienku potom zrejme preukázala nová štúdia z roku 2010, podľa ktorej bola lebečná kosť týchto dinosaurov veľmi plastická a morfologicky sa menila až do neskorého veku, kedy sa v nej objavili charakteristické „otvory“ „Torosaura“. Tento záver potvrdzujú aj ďalšie štúdie, hoci vedecký konsenzus zatiaľ v tejto otázke nie je.

## Opis
[náhľad|Kresba Torosaura z roku [1905]]
Sedem až osem metrov dlhý a okolo 8 ton vážiaci Torosaurus bol mohutný bylinožravec, ktorý pripomínal hojnejšieho Triceratopsa. Jeho kostený golier bol veľmi dlhý, no kvôli pevnosti vybavený menšími odľahčovacími otvormi než napríklad Chasmosaurus. Hlava Torosaura mohla mať spolu s kosteným golierom dĺžku až 2,6 m, čo je najviac zo všetkých suchozemských zvierat, ak vynecháme jedného iného rohatého dinosaura (Pentaceratops), ktorého niektoré jedince mávali hlavy ešte o niečo dlhšie. Kostený golier bol za života zvieraťa pokrytý kožou, ktorá sa samcom mohla počas obdobia párenia vplyvom hormónov pestro sfarbiť.

## Referencie

* 

## Iné projekty

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Heterodontosaurus

**Heterodontosaurus** bol dvoj- a štvornohý bylinožravý dinosaurus malých rozmerov. Ako najlepšie známy zástupca čeľade vtákopanvových dinosaurov Heterodontosauridae je známy z kompletných pozostatkov. Žil pred približne 197 miliónmi rokov na území dnešnej južnej Afriky. Jediný druh je **Heterodontosaurus tucki**.

## Opis
thumb|left|Veľkostné porovnanie Heterodontosaura s človekom 
thumb|left|Rekonštrukcia výzoru Heterodontosaura
thumb|left|Rekonštrukcia
Tento len 1,2 m dlhý najmä dvojnohý(?) bylinožravec sa vzhľadom ponášal na primitívne vtákopanvové dinosaury (napr. Pisanosaurus alebo po jeho boku žijúci Lesothosaurus). Na rozdiel od nich však disponoval mohutnejšou stavbou tela a dlhšími, mocnejšími prednými končatinami so silným palcovým pazúrom, ktorými počas obdobia sucha vyhrabával korienky. Heterodontosaurus (a celá jeho čeľaď), je veľmi zaujímavý najmä vďaka chrupu s viacerými typmi zubov. V prednej časti hornej čeľuste mával rezáky (v prednej časti dolnej čeľuste ich nahrádzal rohovinový zobák), ktorými odhrýzali potravu, ostré očné zuby (resp. kly) a silné stoličky v zadnej časti čeľustí, ktorými rozomieľal potravu. Kly mali zrejme len samce, tie ich používali ako zbraň, keď medzi sebou súperili. Našli sa totiž lebky bez klov, inak úplne identické s lebkami vybavenými klami. Neskoršie vtákopanvové dinosaury už mali vždy zvyčajne len jediný typ zubov, pričom rezáky sa im neujali boli nahradené rohovinovým zobákom.

## Príbuzenstvo
Heterodontosaurus a celá čeľaď Heterodontosauridae je napriek vonkajšej podobnosti s ornitopódmi (ktorú dokonca podporili aj niektoré štúdie) spájaná s predkami hrubohlavých a rohatých dinosaurov (Pachycephalosauria, resp. Ceratopsia). Blízke príbuzenstvo s Marginocephalia potvrdzuje aj nedávny nález dosiaľ najprimitívnejšieho známeho zástupcu Ceratopsia, rodu Yinlong, ktorý okrem podobností s pachycefalosaurami disponuje aj podobnosťami s heterodontosaurovitými dinosaurami.

## Referencie

## Externé odkazy
* 

Kategória:Heterodontosauridae
Kategória:Jurské dinosaury
Kategória:Dinosaury z Afriky
Hesperosaurus

***Hesperosaurus*** bol veľký bylinožravý dinosaurus zo skupiny Stegosauria. Známy je takmer z kompletnej kostry. Žil pred približne 155 miliónmi rokov na území, ktoré dnes patrí USA. 

Podone ako iné rody skupiny Stegosauria, Hesperosaurus predstavoval štvornohého dinosaura s malou hlavou, kostenými platňami, ktoré sa mu tiahli chrbtom a chvostom s dlhými ostňami (v prípade hesperosaura boli tieto ostne štyri v dvoch pároch). Hesperosaurus sa vyskytoval na tom istom území ako slávny príbuzný Stegosaurus, avšak o niečo skôr. Na rozdiel od stegosaura mal širšiu lebku a kostené platne pomerne nízke, avšak dlhé. Podobne ako Stegosaurus, patril do čeľade Stegosauridae. Jeho najbližším príbuzným v rámci nej však bol európsky rod Dacentrurus. 

## Objav a druhy
*H. mjosi* bol opísaný v roku 2001 Kennethom Carpenterom a jeho kolegami; meno bolo zvolené podľa geografického umiestnenia nálezu. Fosílna kostra bola pomerne kompletná, rovnako tak aj lebka. Fosílie hesperosaura boli objavené v tzv. zóne 1 morrisonského súvrstvia.

V roku 2008 prišla Susannah Maidmentová a jej kolegovia s tvrdením, že hesperosaurus nie je samostatným rodom, ale len novým druhom rodu Stegosaurus. V tom prípade by sa hesperosaurus stal druhom *Stegosaurus mjosi*.

## Referencie
* 

Kategória:Stegosauria
Geostacionárna dráha

thumb|right|Geostacionárna dráha

**Geostacionárna dráha** je kruhová dráha umelej družice umiestnenej nad zemským rovníkom vo výške asi . V tejto výške trvá obeh 24 hodín, takže družica obieha Zem rovnakou uhlovou rýchlosťou, akou sa otáča ktorýkoľvek bod na rovníku. V dôsledku toho je geostacionárna družica stále nad rovnakým miestom rovníka – akoby stála nad Zemou. Družice umiestnené na geostacionárnej dráhe sa používajú na telekomunikáciu, pozorovanie Zeme, navigáciu a astronomické pozorovania.

## Fyzikálna interpretácia
Hľadáme dráhu, kedy jeden obeh družice nad rovníkom, je rovný otočeniu Zeme o 360° okolo osi, teda jeden siderický deň (86 162,4 sekundy). Čím je teleso ďalej od stredu Zeme, tým menšou silou je k Zemi priťahované, postačuje mu menšia orbitálna obežná rýchlosť. Súčasne sa veľkosť dráhy obehu so zväčšujúcim sa polomerom zväčšuje, takže doba obehu stúpa. Túto skutočnosť môžeme vyjadriť aplikáciou tretieho Keplerovho zákona pre periódu obehu *T*:

: T = 2\pi\sqrt{a^3 \over \mu}

kde:
* ***a*** je dĺžka veľkej poloosi obežnej dráhy
* ***μ*** je gravitačný parameter centrálneho obiehaného telesa.

Z požadovanej periódy potom ľahko vypočítame veľkosť veľkej poloosi (v prípade kruhovej dráhy veľkosť polomeru), kde ***a = 42 164 km*** od stredu Zeme. Potom výška družice nad rovníkom bude o rovníkový priemer menšia, t.j ***35 786 km***.

## Pozri aj
* Vysoká eliptická dráha (kvázi – geostacionárna dráha)

## Referencie


Kategória:Obežné dráhy
Boxer (zbraň)

thumb|Boxer
**Boxer** je typ zbrane, náčinie (spojené oceľové prstene), ktoré sa navlieka na prsty a spôsobuje väčšie zranenia, než holá päsť.

## Iné projekty

Kategória:Chladné zbrane
Raketa (rozlišovacia stránka)

**Raketa** môže byť:
*zariadenie využívajúce raketový pohon: 
**používané na prepravu, pozri raketa 
**používané ako zbraň; reaktívna vojenská strela, pozri raketa (zbraň)
**nesprávny názov pre vesmírnu loď s raketovým pohonom, pozri vesmírna loď
**raketa pre orbitálne a medziplanetárne lety, pozri nosná raketa
**raketa pre sondážne a suborbitálne lety, pozri sondážna raketa
*zriedkavo: raketový motor
*rýchla turbínová loď, pozri raketa (loď)
*náboj, ktorý po vystrelení spôsobuje svetelné a zvukové efekty, pozri raketa (náboj s efektami)
*športové náčinie oválneho tvaru s rúčkou slúžiace na odrážanie lopty, pozri raketa (šport), tenisová raketa, stolnotenisová raketa
Tiberios III.

[náhľad|[Solidus Tiberia III.]]
**Tiberios III.** alebo **Tiberios II.** (* † 705) bol byzantský cisár, ktorý vládol v rokoch 698 – 705. Jeho pôvodné meno bolo Apsimar. Z jeho príbuzných je známy predovšetkým jeho brat Hérakleios.

Na cisársky trón vyniesla vojvodcu Apsimara vzbura námorníkov vracajúcich sa z neúspešnej výpravy do severnej Afriky, kde Arabi nedávno dobyli Kartágo. Apsimar, ktorý v tom čase zastával funkciu *drungaria* loďstva, zamieril po svojej proklamácii smerom na Konštantínopol, ovládol mesto a dal cisárovi Leontiovi odrezať nos. Sám potom pod prijatým menom Tiberios prevzal vládu v ríši.

Počas vlády Tiberia III. pokračovali boje s kalifom Abdulmalikom (685 – 705), ktoré prebiehali hlavne v Malej Ázie, kam cisár vyslal svojho brata Herakleia vo funkcii *monostratega*. Byzantská ofenzíva síce viedla k istým úspechom v Cilicii (704), ale už v roku 705 Tiberiovu vládu ukončili Bulhari, ktorí na trón dosadili bývalého cisára Justiniána II. a ten dal Tiberia onedlho po prevrate popraviť.

## Iné projekty

## Externé odkazy
Tiberiova biografia (po anglicky)

Kategória:Narodenia v 8. storočí
Kategória:Byzantskí cisári
Kategória:Byzantskí generáli
Kategória:Popravení sťatím
Kategória:Hérakleiovská dynastia
Palestína

**Palestína** môže byť:
* územie na Blízkom východe, pozri Palestína (územie)
* britské mandátne územie (1920/22 – 1948), pozri Britský mandát v Palestíne
* medzinárodne zväčša neuznaný štát na Blízkom východe vyhlásený 15. novembra 1988, pozri Palestínske autonómne územia alebo Palestína (štát)
* Palestínske okupované územia

## Pozri aj
* Palestina
Squash

náhľad|Schéma squashového ihriska
náhľad|Squashová raketa a loptička.

**Squash** je raketový šport, ktorý sa hrá indoor - na squashovom kurte. Pôvodne sa volal „**Squash Rackets**“ ako odkaz na „stlačiteľnú“ () mäkkú loptičku používanú v hre (v porovnaní s tvrdšou loptičkou použitou vo svojom predchodcovi, hre Racquets alebo *Rackets*).

## Pravidlá

Hru hrajú dvaja hráči (alebo zriedkavo aj štyria) so štandardnými raketami na kurte ohraničenom štyrmi stenami s malou dutou gumenou loptičkou. Na prednej stene sú dve čiary. Loptička sa pri každom údere musí odraziť od prednej steny nad úrovňou spodnej čiary. Môže sa predtým alebo aj potom odraziť aj od bočných stien alebo zadnej steny. Podania musia smerovať nad vyššiu čiaru a zasiahnuť súperovu polovicu ihriska vo vyznačenom priestore. Loptička smie na zem dopadnúť iba raz.

## Loptičky
náhľad|Loptička s dvoma žltými bodkami
Loptičky sa od seba odlišujú tvrdosťou a s ňou spojeným odrazom. Profesionálni hráči používajú na turnajoch loptičku s dvoma žltými bodkami, ktorej odraz je menej razantný. Po nej nasleduje loptička s jednou žltou bodkou. Ostatné loptičky sú označené červenou, modrou a bielou bodkou - a ich odraz je razantnejší. Sú určené pre začiatočníkov a rekreačných hráčov.

## Bodovanie

Squash sa hrával do 9 bodov so stratami. Nové pravidlá priniesli bodovanie do 15 bodov bez strát, ktorého cieľom je zrýchliť hru a zvýšiť jej atraktivitu pre divákov. Najnovšie pravidlá hovoria o bodovaní do 11 bez strát s rozdielom min. 2 bodov.
Po novej úprave sa hrá na 12 bodov pričom sa hrá že môžeš mať loptičku iba 3 sekundy

## Iné projekty

## Externé odkazy
* Slovenská squashová asociácia
* Slovenská squashová asociácia - Slovak Junior Squash 
* Svetová squashová asociácia 

Kategória:Loptové hry
Kategória:Raketové športy
Palestínske autonómne územia

náhľad|226x226bod|Vlajka
**Palestínske autonómne územia** alebo **Palestínska samospráva** sa nachádza na Blízkom východe medzi Stredozemným morom a riekou Jordán. V súčasnosti *de facto* pozostávajú z viacerých, židovskými osadami od seba oddelených, exkláv na Západnom brehu Jordánu, ktoré má pod kontrolou hnutie Fatah. Do roku 2007 Fatah spravoval aj Pásmo Gazy, no to je od tamojších volieb v roku 2006 pod kontrolou islamistického hnutia Hamás, ktoré tam vo voľbách zvíťazilo. 

Medzinárodné spoločenstvo plánuje vznik samostatného štátu Palestína. Ten bol síce 15. novembra 1988 Organizáciou pre oslobodenie Palestíny jednostranne vyhlásený, pričom zahŕňal okrem súčasných autonómnych územií aj takmer celý štát Izrael, medzinárodne však nebol uznaný. 29. novembra 2012 bol rozhodnutím valného zhromaždenia OSN štatút Palestíny v rámci OSN zmenený z „pridruženej entity“ na „nečlenský pozorovateľský štát“ čo je prakticky ďalší krok k palestínskej štátnosti.

## Referencie


Kategória:Členovia LAŠ
Kategória:Blízky východ
Antiutópia

**Antiutópia** (iné názvy: **prevrátená utópia**, **metautópia**, **dystópia**) je myšlienka fiktívnej spoločnosti, ktorá sa vyznačuje jednak zdanlivou, pôvodne zamýšľanou rovnosťou všetkých členov, ale predovšetkým totalitnou formou vlády. Je protikladom utópie. 

Ako antiutópiu možno tiež označiť literárny žáner, ktorý sa zaoberá fiktívnou spoločnosťou takéhoto druhu. V českej literatúre písal antiutópie napr. Karel Čapek (hra R.U.R., v ktorej sa roboti vzbúria proti ľudstvu a úplne ho vyhladia). V svetovej literatúre je typickým príkladom literárnej antiutópie román *[[1984 (román)|1984]]* Georgea Orwella.

## Zdroje

## Pozri aj
* Utópia
* Vedecká fantastika


Kategória:Literárne žánre
Kategória:Sociológia
Kategória:Žánre science-fiction
Konštantín V. (Byzantská ríša)

[náhľad|Konštantín V. so svojim otcom [Lev III. (Byzantská ríša)|Levom III.]]
**Konštantín V.** (varianty mena pozri v článku Konštantín V.;* 718 – † 14. september 775) bol byzantským cisárom v rokoch 741 až 775. Konštantín V. bol synom a nástupcom cisára Leva III.

Keď Konštantín v roku 742 na začiatku svojej vlády tiahol s armádou proti Arabom, napadol ho jeho švagor Artabasdas, dal vyhlásiť, že Konštantín padol v boji, sám nastúpil na trón v Konštantínopole a dal zrušiť edikty, ktoré zakazovali uctievanie obrazov. Zosadenému cisárovi sa však podarilo újsť do mesta Amorionu, kde zhromaždil vojská z anatolských them (vojenských dištriktov ríše) a s ich pomocou porazil Artabasda a obkľúčil Konštatínopol. V roku 743 bolo hlavné mesto znovu dobyté a Artabasdas bol so svojimi synmi oslepený. Vďačný cisár potom povolil svojim vojskám drancovať niekoľko dní Konštantínopol, čím si však jeho obyvateľov do smrti znepriatelil.

Themu Opsikion, ktorá podporovala Artabasda, dal rozdeliť a vytvoril tým v Malej Ázii novú themu Bukellarion. Potom, ako reorganizoval themy, vytvoril novú štruktúru, tzv. tagmy (žoldniermi tvorenú gardu), ktorá mala za cieľ zabrániť sprisahaniam. S reorganizovanou armádou dobyl v roku 751 späť časť Sýrie, zatiaľ čo v kalifáte prebiehala občianska vojna medzi Umájovcami a Abbásovcami. V roku 763 zvíťazil aj nad Bulharmi v bitke pri Anchiale.
 
Konštantín ešte viac ako jeho otec Lev III. presadzoval zákaz uctievania obrazov, pričom dal kruto prenasledovať aktívnych ikonodulov a mníchov, hoci historické pramene v tomto smere zrejme preháňajú. V roku 754 zvolal koncil do mesta Hieria (ktorý sa tiež nazýva „bezhlavý“, pretože sa na ňom nezúčastnil pápež ani konštantínopolský patriarcha) a prítomní boli len ikonoklastickí biskupi a kňazi. Bol to jeden z najmenších koncilov, počas ktorého vyhlásili uctievanie obrazov ako herézu. Tento krok síce vyriešil problém paulikiánov, väčšia časť ostatného obyvateľstva zvlášť v európskych častiach ríše ho však neprijala veľmi nadšene. V roku 766 dal zlynčovať istého ikonodulského pustovníka Stefanosa. Okrem toho označil za heretické a zakázal aj relikvie (okrem tých, ktoré pochádzali z Kristovho kríža) a modlitby k svätým.
 
Na obdobie jeho vlády spadá obrat pápeža k Frankom – menej asi ale z dôvodu cisárovej cirkevnej politiky, ako skôr kvôli neschopnosti Byzancie, hoci na západe ešte akokoľvek vojensky efektívnej, potom ako v roku 751 padla Ravenna do rúk Langobardov.
 
Konštantín zomrel počas jedného ťaženia proti Bulharom, čo ikonodulovia vysvetľovali ako boží trest. Začali potom rozširovať fámu o jeho krste a používať priezvisko „Kopronymos“. V deviatom storočí boli Konštantínove pozostatky vyzdvihnuté z hrobu, spálené a vhodené do mora.

## Poznámky


## Referencie


## Zdroj
* 

## Iné projekty

## Externé odkazy
* Biografia Konštantína V. (po anglicky)

Kategória:Narodenia v 8. storočí
Kategória:Úmrtia v 8. storočí
Kategória:Byzantskí cisári
Kategória:Byzantskí generáli
Kategória:Úmrtia v 775
Kategória:Narodenia v 718
Kategória:Byzantskí obrazoborci
Galina Čisťakovová

**Galina Čisťakovová**, niekedy uvádzaná aj ako **Čisťjakovová**, , ; * 26. júl 1962, Izmajil, Ukrajinská SSR, Sovietsky zväz) je bývalá sovietska atlétka - skokanka do diaľky i trojskokanka, ktorá na sklonku kariéry reprezentovala Slovensko.

## Významné úspechy
Je držiteľkou svetového rekordu v skoku do diaľky - **7.52 m**, ktorý dosiahla ako reprezentantka ZSSR v roku 1988. V tom istom roku získala na olympijských hrách v Soule bronzovú medailu. 
V roku 1996 sa zúčastnila Olympijských hier v Atlante v disciplínach skok do diaľky a trojskok. 

V týchto disciplínach utvorila v roku 2001 dva slovenské rekordy ako športová veteránka (ženy medzi 35 a 39 rokov), v Banskej Bystrici v skoku do dialky s výkonom 613 cm a v Aténach v trojskoku s výkonom 14,02 m.

## Rodina
Je vydatá za Alexandra Beskrovného, známého trojskokana. Žijú na Slovensku.

## Úspechy

## Externé odkazy
*rozhovor v denníku Šport, 2006 

Kategória:Držitelia svetových rekordov
Kategória:Držitelia národných rekordov ZSSR
Kategória:Sovietski skokani do diaľky
Kategória:Sovietski trojskokani
Kategória:Slovenskí skokani do diaľky
Kategória:Slovenskí trojskokani
Kategória:Slovenskí olympionici
Kategória:Sovietski bronzoví olympijskí medailisti
Kategória:Atléti na Letných olympijských hrách 1988
Kategória:Atléti na Letných olympijských hrách 1996
Radomka (slovenská rieka)

**Radomka** je riečka na severe východného Slovenska, na území okresu Svidník. Je to ľavostranný prítok Tople s dĺžkou , je tokom VI. rádu.

## Prameň
Pramení v Ondavskej vrchovine, na južnom úpätí Čiernej hory (), v nadmorskej výške približne 

## Opis toku
Najprv tečie na juh cez obec Rovné, sprava priberá prítok spod Bukovca (), preteká obcou Mlynárovce, kde sprava priberá Vlčinec. Za obcou sa dvakrát prudko stáča, z ľavej strany priberá Račí potok a tečie cez Beňadikovce.

Sprava ďalej priberá Košiarsky potok a na krátkom úseku tečie na juhovýchod. Preteká okrajom obce Šarišský Štiavnik a opäť mení smer toku na juh, pokračuje cez Radomu, kde priberá prítok zľava spod Bane (), a Okrúhle, kde priberá pravostranný prítok z oblasti Pastviska. Za obcou ďalej priberá pravostranný Valkovský potok a následne preteká okolo obce Soboš a cez susedné Matovce.

Pri osade Francovce priberá zľava Fijašský potok a veľkým oblúkom sa stáča najprv na západ a vzápätí na juhozápad. Následne preteká mestom Giraltovce, na jeho území sa vytvára niekoľko oblúkov, a stáča sa viac-menej na juh. Za mestom sa výraznejšie horizontálne vlní, stáča sa k juhozápadu a tečie okolo obce Mičakovce. V blízkosti obce sa vlieva do Tople.

## Referencie

Kategória:Rieky na Slovensku
Kategória:Povodie Tople
Kategória:Vodné toky v Ondavskej vrchovine
Kategória:Vodné toky v okrese Svidník
Blava

**Blava** je umelo upravený vodný tok na západnom Slovensku, v okrese Trnava. Je to pravostranný prítok Dudváhu s celkovou dĺžkou . Blava je nížinným typom vodného toku, napájaného krasovou vyvieračkou. V súčasnosti je názov „Blava“ neštandardizovaný, používajú sa názvy „Horná Blava“ (od prameňa po vtok do Horného Dudváhu) a „Dolná Blava“ (tok odčleňujúci sa z koryta Hornej Blavy a ústiaci do Dolného Dudváhu).

## Horná Blava
Pramení na území Malých Karpát, v neveľkej Dobrovodskej kotline, na okraji Dobrovodského krasu, prameňom Mariáš priamo na území obce Dobrá Voda, v nadmorskej výške približne  Preteká spomenutou obcou, zľava priberá krátky prítok vytekajúci z vyvieračky v obci, tečie viac-menej juhovýchodným smerom a sprava priberá Hlavinu. Zľava ďalej priberá Jaseňový potok, opúšťa kotlinu a na území Malých Karpát priberá pravostrannú Planinku a tiež ľavostranný Dubnícky potok.

Potom vstupuje do Podunajskej pahorkatiny, do geomorfologického podcelku Trnavská pahorkatina, preteká cez Dechtice, oblúkom obteká sústavu Dechtických rybníkov a za obcou pokračuje viac juhojuhovýchodným smerom. Z pravej strany priberá Vrbovec, z ľavej strany Dechtický kanál a preteká cez Kátlovce, pričom výraznejšie rozširuje svoje koryto. Následne pokračuje cez rovinatú Trnavskú tabuľu, rozvetvuje sa na dve ramená, ktoré pokračujú súbežne, ľavé cez Radošovce a pravé cez Paderovce. Pravé rameno sa potom prudko stáča, sprava priberá Dubovský potok a vzápätí sa obe ramená spájajú. Horná Blava ďalej preteká okrajom obce Jaslovské Bohunice, kde sa opätovne vetví na dve ramená, ktoré sa však spájajú cca po  (). Pokračuje cez obec Malženice a cez susedné Bučany, ktoré preteká veľkým oblúkom, stáča sa na východ, sprava sa oddeľuje koryto Dolnej Blavy, zľava vteká Vanigovský kanál a Horná Blava sa spája s Horným Dudváhom ().

## Dolná Blava
Dolná Blava sa oddeľuje z koryta Hornej Blavy juhovýchodne od centra Bučian, odtiaľ pokračuje ďalej na juhojuhozápad v blízkosti intravilánu obcí Brestovany (postupne katastrálne územia Malé Brestovany, Veľké Brestovany, Horné Lovčice) a Dolné Lovčice, kde sprava priberá kanál Raštún a následne z tej istej strany aj Krupský potok. Potom podteká diaľnicu D1. Ďalej ešte preteká v blízkosti obce Zavar a na katastrálnom území obce Križovany nad Dudváhom ústi do Dolného Dudváhu.

## Referencie


## Iné projekty

Kategória:Rieky na Slovensku
Kategória:Povodie Dudváhu
Kategória:Vodné toky v okrese Trnava
From the Muddy Banks of the Wishkah

***From The Muddy Banks Of The Wishkah*** je živý album od Nirvany. Bol nahraný v rokoch 1989-1994. Skladby vybral Krist Novoselic.
## Zoznam skladieb
# „Intro“ (3. decembra,1989; London Astoria, Londýn, UK) - 0:52
# „School“ (25. novembra, 1991; Paradiso, Amsterdam, Holandsko) - 2:40
# „Drain You“ (28. decembra, 1991; O'Brien Pavilion, Del Mar, Kalifornia)(Cobain/Nirvana) - 3:34
# „Aneurysm“ (28. decembra, 1991; O'Brien Pavilion, Del Mar, Kalifornia) (Cobain/Grohl/Novoselic) - 4:31
# „Smells Like Teen Spirit“ (28. decembra, 1991; O'Brien Pavilion, Del Mar, Kalifornia) (Cobain/Nirvana) - 4:47
# „Been a Son“ (25. novembra, 1991; Paradiso, Amsterdam, Holandsko) - 2:07
# „Lithium“ (25. novembra, 1991; Paradiso, Amsterdam, Holandsko) - 4:10
# „Sliver“ (10. novembra, 1993; Springfield Civic Center, Springfield, MA) - 1:55
# „Spank Thru“ (19. novembra, 1991; Castle Theatre, Rím, Taliansko) - 3:10
# „Scentless Apprentice“ (13. decembra, 1993; Pier 48, Seattle, WA) (Cobain/Grohl/Novoselic) -) - 3:31
# „Heart-Shaped Box“ (30. decembra, 1993; Great Western Forum, Inglewood, CA) - 4:41
# „Milk It“ (7. januára,1994; Seattle Center Arena, Seattle, Washington) - 3:45
# „Negative Creep“ (31. októbra, 1991; Paramount Theatre, Seattle, Washington) - 2:43
# „Polly“ (3. decembra, 1989; London Astoria, Londýn, UK) (Cobain/Nirvana) - 2:30
# „Breed“ (3. decembra, 1989;London Astoria, Londýn, UK) (Cobain/Nirvana) - 3:28
# „tourette's“ (30. augusta, 1992; Reading Festival, Reading, UK) - 1:55
# „Blew“ (25. novembra, 1991;Paradiso, Amsterdam, Holandsko) - 3:36
# Various concert outtakes, only heard on Side 4 of the vinyl version of the album. - 5:00

## Zostava

*Kurt Cobain - gitara, spev
*Dave Grohl - bicie, spev
*Krist Novoselic - basgitara
*Chad Channing - bicie
*Pat Smear - gitara, spev

From the Muddy Banks of the Wishkah
Kategória:Albumy Nirvana
Monastier

[thumb|[Nilov monastier na jazere Seliger v Tverskej oblasti, fotografia Sergeja Michajloviča Prokudina-Gorského z roku 1910]]
**Monastier** (, ) je označenie pre miesto, kde žijú mnísi, v pravoslávnej aj gréckokatolíckej cirkvi a aj v iných východných cirkvách. Grécke slovo je odvodené od slova *μονάζω* (monázo) - som sám.

Najväčšie a najvýznamnejšie monastiere môžu získať titul lavry. Malé komunity, v ktorých žije len starec a jeho dvaja či traja žiaci, sa označujú slovom skít. Pravidlá spoločného života v monastieri sú zapísané v typikone. Predstaveným monastiera je igumen alebo igumena (v ženskom monastieri).

## Pravoslávne monastiere
Najvýznamnejším centrom pravoslávneho mníšstva je *Svätá hora* Athos v Grécku. Nachádza sa na nej 20 samosprávnych monastierov.

Ďalšie významné monastiere:
* Meteory, Grécko
* Kláštor svätej Kataríny na hore Sinaj
* Trojicko-sergijevská lavra, Rusko
* Kyjevsko-pečerská lavra, Ukrajina
* Rilský monastier, Bulharsko
* Putna, Rumunsko
* Solovecký monastier, Rusko
* Kirillo-Belozerský monastier, Rusko
* Lavra Alexandra Nevského, Petrohrad
* Novodevičí monastier, Moskva
* Počajivská lavra, Ukrajina
* Valaamský monastier, Rusko
* Uspenský monastier, Ukrajina

## Gréckokatolícke monastiere
[thumb|[Svätouspenská univská lavra na Ukrajine]]
Asi najvýznamnejším monastierom Gréckokatolíckej cirkvi na Slovensku je Krásnobrodský monastier, ktorý v súčasnosti patrí baziliánom, no stojí za zmienku, že tento monastier bol pred vytvorením únie pravoslávny, nakoľko bol založený niekedy v 13. - 14. storočí.

Najvýznamnejšie gréckokatolícke monastiere vo svete:

* Exarchátny monastier Santa Maria v Grottaferrate, Taliansko
* Svätouspenská univská lavra, Ukrajina

## Pozri aj
* Lavra
* Skít
* Mních (životný štýl)
* Igumen
* Kláštor

## Iné projekty

Kategória:Pravoslávne cirkvi
Kategória:Gréckokatolícka cirkev
Zámčisko (geomorfologický podcelok)

thumb|right|Zámčisko, les

**Zámčisko** je jeden zo štyroch geomorfologických podcelkov Chvojnickej pahorkatiny. Najvyšší bod podcelku je rovnomenný vrch Zámčisko (434,1 m n. m.).

## Vymedzenie
Podcelok leží v centrálnej časti Chvojnickej pahorkatiny a zaberá širšie okolie masívu najvyššieho vrhu. Obklopuje ho len Unínska pahorkatina.

## Vybrané vrchy
* Zámčisko () – najvyšší vrch podcelku 
* Holý vrch ()
* Kruhy ()
* Za Borom ()

## Charakteristika
Centrálna časť územia je porastená dubovými lesmi, ktoré tvoria súvislý porast. Stráne orientované na juh pri obciach Smrdáky, Koválov, Unín, Radimov a Radošovce sú porastené vinicami, ktoré náležia do Skalického vinohradníckeho regiónu Malokarpatskej vinohradníckej oblasti.

Územie je odvodňované riečkou Chvojnica s prítokom Pavlovský jarok, ďalej Unínskym potokom a prítokmi Myjavy. Reliéf Zámčiska je modelovaný najmä fluviálnou činnosťou vodných tokov.

## Chránené územia
Severovýchodným okrajom podcelku preteká riečka Chvojnica, v ktorej povodí sa nachádza rovnomenná prírodná pamiatka.

## Turizmus
Zo Smrdák vedie  zeleno značený turistický chodník, ktorý sa na rázcestí *Okruh* rozdvojuje. Severná vetva vedie vrcholovou časťou Zámčiska k rozhľadni *Lipka*, južná vetva vedie lesom južným úpätím vrchu späť k rázcestiu Okruh.

## Osídlenie
Na okraji podcelku ležia nasledujúce obce:

## Referencie

Kategória:Chvojnická pahorkatina
Kategória:Geomorfologické podcelky na Slovensku
Labeotropheus

***Labeotropheus***, po slovensky papuľovec, je rod rýb, bežne chovaný akvaristami. Patrí do čeľade cichlidovité.

Tento rod spolu s ďalšími rodmi má domorodý názov *M´Buna*. Tieto rody prejavujú určitú podobnosť v správaní. Sú to ryby aktívne, živé a bojovné, najmä  v čase rozmnožovania a pri obrane teritória. Sú odolné, ale citlivé na pokles obsahu kyslíka. Samičky sú polygamné a od samčekov sa líšia sfarbením. 

Podľa spôsobu reprodukcie patria do skupiny papuľovce a tvoria tzv. materskú rodinu, kedy v hrdelnom vaku samičky prebieha vývoj oplodnených vajíčok asi 3&nbsp;týždne a po uplynutí uvedenej doby sú mláďatá ako plne vyvinuté a schopné samostatného života z ústneho vaku prepustené. No i napriek uvedenej samostatnej životaschopnosti ich samička v prvé dni voľného rozplávania chráni v nočných hodinách a v prípade nebezpečenstva v ústach. Táto doba trvá rôzne dlho, je druhovo charakteristická a priamo závislá od rýchlosti rastu mláďat.

## Iné projekty

Kategória:Akváriové ryby
Kategória:Cichlidovité
Cichlidka

**Cichlidka** (*Apistogramma*) je rod rýb z čeľade cichlidovité bežne chovaný akvaristami. 

Zástupcovia tohoto rodu pochádzajú zo severnej a strednej časti Južnej Ameriky. Nevyhovuje im tvrdá voda, najviac 10°dH. Teplota by mala byť okolo 24°C, pre odchov o niečo vyššia. Dôležité je, aby bola kyslá. Majú radi úkryty a rastliny. Samčekovia sú trochu väčší, krajšie sfarbení a majú dlhé plutvy.

## Druhy

## Iné projekty

## Externé odkazy
* FishBase online

Kategória:Cichlidovité
Julidochromis

**Julidochromis** je rod rýb, bežne chovaný akvaristami. Patrí do čeľade cichlidovité. Mnohí zástupcovia tohto rodu majú pruhované telo a dorastajú do 8 a viac cm. Akvárium pre tento rod by malo byť dlhé 60-80 cm. Môžeme ich kombinovať s príbuznými rodmi.

## Iné projekty

Kategória:Cichlidovité
Kategória:Akváriové ryby
Skalár (rod)

thumb|Detail hlavy (zľava doprava):<br />''P. scalare'', ''P. altum'', ''P. leopoldi''.
**Skalár** (po latinsky *Pterophyllum*) je rod rýb z čeľade cichlidovité bežne chovaný akvaristami.

Je to najznámejší rod spomedzi všetkých rodov cichlíd a patrí k najznámejším akvaristickým rodom vôbec. V slovenčine sa celý rod nazýva podľa jeho najznámejšieho zástupcu, druhu *Pterophyllum scalare*, skalár obyčajný. Skaláry pochádzajú z mäkkých kyslých vôd Amazonky. Potrebujú pomerne priestranné a vysoké akvárium, kde by sa mohli preháňať, ale aj rastliny, aby sa mohli schovať. Vyhovuje im teplota okolo 24&nbsp;°C.

Skaláry majú medzi cichlidami jedinečný tvar tela. Je kosoštvorcový, pričom horný a dolný roh kosoštvorca prerastá do dlhej závojovej chrbtovej a brušnej plutvy. Ďalší pár úzkych brušných plutiev majú veľmi dlhý a úzky. Základné sfarbenie ryby je strieborné. Jej telo často pokrývajú tmavé škvrny vytvárajúce viac či menej úhľadné zvislé pásy. Niektoré jedince sú úplne čierne, iné môžu obsahovať aj ružové až oranžové škvrny, či bodky na pltvách a chvoste, ktoré sa pri dopade svetla sfarbia na zeleno alebo modro.

Skaláry sú pokojné s výnimkou obdobia párenia. Rodičovský pár sa vzorne stará o znášku. V akváriu samička kladie priľnavé ikry na širokolisté rastliny (rod *Echinodorus*) alebo na rúrku z PVC vloženú do akvária. Nečakane môže využiť aj iné miesto, napríklad sklo akvária, alebo ohrievač. Rodičia strážia a ovievajú ikry, ktoré sa vyliahnu po jednom alebo dvoch dňoch. Ak si nesplnia úlohu, čo sa niekedy stáva pri prvom rozmnožovaní, treba ich odstrániť a víriť vodu (napr. vzduchovacím kamienkom), aby boli ikry zásobené čerstvou vodou. Plôdik nemá charakteristický tvar dospelých a niekoľko dní po narodení sa živí naupliami žiabronôžok. Bez ohľadu na to, či sa rozmnožovanie podarilo, alebo nie, rodičovský pár môže o niekoľko dní znášku zopakovať. Pohlavie skalárov sa rozoznáva ťažko a skôr podľa správania ako podľa vzhľadu.

## Druhy
* Skalár obyčajný, *Pterophyllum scalare*
* Skalár vysoký, *Pterophyllum altum*
* Skalár leopoldov, *Pterophyllum leopoldi*

## Iné projekty

Kategória:Cichlidovité
Kategória:Akváriové ryby
Otvorené dvere

**Technika otvorených dverí** alebo **asertívneho súhlasu** je jedna z metód asertívneho zvládania kritiky.

Technika otvorených dverí zahŕňa v sebe súhlas s každou (aj čiastkovou, pravdepodobnou, obecnou) pravdou, ktorá je v tvrdení kritika doslovne obsiahnutá (ale naopak, odmietnutie súhlasu v prípade, ak tvrdenie ponižuje, alebo má zásadný význam). Vychádza z asertívneho práva *"robiť chyby — a byť za ne zodpovedný"* a z práva *"byť sám sebe najdôležitejším sudcom"*.

Ústretový spôsob prijímania kritiky spôsobuje, že 
* napätie klesá, technika bráni prerastaniu kritiky do hádky, 
* oponent postupne stráca dôvod či energiu na hľadanie ďalších kritických pripomienok.

Kritizovaný jedinec 
* čelí kritike dospelo, s dostatkom sebadôvery a s ochotou prevziať za chyby zodpovednosť, 
* nepodlieha negatívnym emóciám,
* kritiku dokáže využiť pre svoj osobný rozvoj, prípadne na prospech vzťahu.

Použitie súhlasu vnáša do situácie pokoj a čestné pravidlá, a bráni tiež rozvoju manipulatívnej kritiky.

## Iné projekty

## Zdroje
* Ján Praško: Asertivita v partnerství

Kategória:Asertivita
Kategória:Šikanovanie
Kategória:Ľudská komunikácia
Kategória:Ľudské práva
Kategória:Spoločnosť
Kategória:Interpersonálne vzťahy
Kategória:Sloboda
Študentský domov Mladosť

**Študentský domov Mladosť** je vysokoškolský internát v Mlynskej doline v Bratislave patriaci medzi účelové zariadenia Slovenskej technickej univerzity v Bratislave.

Nachádza sa na ulici Staré grunty v blízkosti internátov Ľ. Štúra patriacich Univerzite Komenského. Je súčasťou jedného z najväčších komplexov študentských internátov v Strednej Európe, v ktorom počas školského roka býva okolo 10 000 študentov, čo je porovnateľné s populáciou menšieho slovenského mesta, napríklad Stupavy.

ŠD Mladosť pozostáva z 16 výškových blokov (označených kódmi A1 – A4, B1 – B4, C1 – C4, D1 – D4). Bloky A/B so spojovacou budovou a bloky C/D so spojovacou budovou (v ktorej sa nachádzajú aj kancelárie vedenia ŠD a jedáleň) tvoria dva nezávislé stavebné celky.

Každý blok má 8 poschodí (okrem bloku D4 s deviatimi poschodiami), na každom poschodí sú 4 bunky a jedna kuchynka. Jedna bunka pozostáva z chodby, sociálnych zariadení a dvoch izieb. Jedna je jednolôžková (po rekonštrukcií dvojlôžková), druhá trojlôžková. Existujú aj výnimky kde je namiesto trojlôžkovej izby iba dvojlôžková, hlavne na bloku kde sú bežne ubytovaní študenti doktorantského štúdia. Prevažná časť kuchyniek je nezariadená alebo iba so základným nábytkom.

V priestoroch Mladosti kedysi sídlil aj vysokoškolský klub Elam, ktorý navštevovali okrem študentov aj mladí ľudia z celej Bratislavy.

Na Mladosti v súčasnosti sídlia taktiež organizácie ako Ynet alebo jediné študentské internetové rádio (IRŠ) v Bratislave – Radio TLIS.

Približne  od ŠD Mladosť sa nachádza Fakulta elektrotechniky a informatiky a Fakulta informatiky a informačných technológií STU Bratislava na ulici Ilkovičova.

Momentálne (január 2024) sú zrekonštruované celé bloky A, B, D2, D3 a D4. 

## Dopravné spojenie
### Mestská hromadná doprava
K ŠD Mladosť:

K Strojníckej fakulte, Stavebnej fakulte, Fakulte architektúry a dizajnu a FCHPT:

Do centra mesta:

K nákupnému centru Eurovea:

Na Autobusovú stanicu:

Na Hlavnú stanicu:

### Automobilová doprava
Neďaleko ŠD Mladosť sa taktiež nachádza diaľnica D2 (Bratislava – Brno). Spojenie (Bratislava – Košice) je možné diaľnicou cez most Lanfranconi.

## Referencie

## Externé odkazy
* informácie o ŠD Mladosť na oficiálnej stránke STU
* RUŠ – stránka Rady ubytovaných študentov (RUŠ) na ŠD Mladosti
* Ynet – počítačová sieť na ŠD Mladosť
* Radio TLIS – oficiálna stránka

Kategória:Študentské internáty v Bratislave
Návrat (film)

***Návrat*** je filmový debut ruského herca a divadelného režiséra Andreja Zviaginceva z roku 2003 (medzinárodne vydaný v roku 2004). Rozpráva príbeh dvoch mladých chlapcov, ktorých otec sa náhle vráti po dvanástich rokov domov a vezme ich na prázdninový výlet. Film získal množstvo ocenení. 

## Príbeh

Život dvoch bratov vyruší nečakané objavenie sa ich otca, ktorého im pripomínala už len 12 rokov stará fotografia. Otec po svojom návrate zoberie svojich synov na prázdninový výlet autom. Starší syn Andrej poslušne plní otcove autoritatívne príkazy, je šťastný že sa otec vrátil. Naopak mladší syn Ivan otcovi vzdoruje a nechce pripustiť, že nejakého otca skutočne má. Otec nechce prezradiť svojim synom, kde bol celé tie roky ani to kam práve smerujú na výlet. Snaží sa zo svojich synov vychovať mužov. 

Drsná krása severských jazier a lesov dodávajú pôsobivej ľudskej dráme veľmi zvláštnu dimenziu. Film do veľkej miery predstavuje mytologický pohľad na ľudský život.

## Produkcia
* Film sa natáčal v okolí Ladožského jazera a Fínskeho zálivu. 
* Rozpočet filmu zostal v tajnosti i keď režisér a producent uviedli pri interview, že bol nižší ako 500,000$.
* Herec Vladimir Garin sa krátko po skončení natáčania utopil v jazere, ktoré sa objavilo v niektorých scénach filmu. 
* Otec režiséra Andreja Zviaginceva zmizol z jeho života, keď mal 6 rokov.

## Ocenenia
Film získal 28 ocenení a 11 nominácii. 
* Víťaz ceny Zlatý Lev na Medzinárodnom Filmovom Festivale v Benátkach v roku 2003. 
* Víťaz ceny 'CinemAvvenire' Award (cena za najlepší debutový film) na Filmovom Festivale v Benátkach v roku 2003. 
* Víťaz ceny Luigi De Laurentiis Award na Filmovom Festivale v Benátkach v roku 2003. 
* Víťaz ceny SIGNIS Award na Filmovom Festivale v Benátkach v roku 2003. 
* Víťaz ceny Sergio Trasatti Award na Filmovom Festivale v Benátkach v roku 2003. 
* Víťaz ceny European Discovery of the Year na Európskom Filmovom Festivale v roku 2003.

Kategória:Filmy z 2003
Kategória:Filmy podľa názvu
Kategória:Ruské filmy
Remote Manipulator System

[thumb|Manipulačné rameno Canadarm počas misie [STS-72 raketoplánu ''Endeavour'', január 1996]]

**Remote Manipulator System** (skratka **RMS**), po slovensky *systém manipulácie s predmetmi na diaľku* alebo ***Kanadská ruka***, bolo pätnásť metrov dlhé manipulačné rameno raketoplánu. Vyvinula ho kanadská firma Spar Aerospace Ltd. a jeho hmotnosť bola zhruba .

Práca s ním bola možná len vtedy, keď boli otvorené dvere do nákladového priestoru. Toto rameno mali všetky operačné americké raketoplány, ale skúšobný prototyp Enterprise ho neobsahoval. Prvýkrát ho raketoplán obsahoval pri lete STS-2, ktorý odštartoval 12. novembra 1981. 

Nachádzalo sa v nákladovom priestore družicového stupňa (orbitera) a bolo diaľkovo ovládané. Umožňovalo vykonávať rozličné činnosti, napríklad vypustenie a znovuzachytenie nákladu raketoplánu, či prezeranie rôznych častí stroja alebo jeho nákladu (za predpokladu, že na jeho konci bola umiestnená kamera). Po havárii Columbie sa manipulačné rameno využívalo tiež pri kontrole tepelného štítu raketoplánu, aby bolo možné prípadné poškodenie včas odhaliť a opraviť. Nakoľko manipulátor sám na všetky časti raketoplánu nedosiahol, pripájala sa k nemu predlžovacia tyč IBA (Inspection Boom Assembly), na ktorej boli prístroje OBSS (Orbiter Boom Sensor System) umožňujúce vykonať podrobnú prehliadku tepelného štítu. Po prvýkrát sa kontrola tepelného štítu robila počas misie STS-114.

Kategória:Program Space Shuttle
Kategória:Robotika